b'\n_START_ARTICLE_\nSpletni imenik\n_START_PARAGRAPH_\nSpletni imenik je spletna stran, ki vsebuje povezave na ostale strani. Stran je razdeljena na ve\xc4\x8d kategorij (in pod-kategorij) in omogo\xc4\x8da obiskovalcem oziroma lastnikom spletnih strani vpis v eno ali ve\xc4\x8d teh kategorij. Obstajajo brezpla\xc4\x8dni in pla\xc4\x8dljivi spletni imeniki, ki pa se dalje delijo na splo\xc5\xa1ne (general) in tak\xc5\xa1ne, ki so usmerjeni na to\xc4\x8dno dolo\xc4\x8deno dejavnost (niche). Seveda obstajajo tudi imeniki, ki sprejemajo obe vrsti vpisov, pri \xc4\x8demer so pla\xc4\x8dljivi objavljeni na vidnej\xc5\xa1em mestu. Spletni imeniki se delijo tudi na tak\xc5\xa1ne, ki takoj ob vpisu stran dodajo v imenik in tak\xc5\xa1ne, na katerih strani pred dodajo pregledajo uredniki in se \xc5\xa1ele nato odlo\xc4\x8dijo ali je vpisana stran primerna za dodajo v imenik ali ne. Zaradi selekcije imeniki, ki pregledujejo strani, prikazujejo kvalitetnej\xc5\xa1o vsebino in tako tudi povezave, samodejno pa prikazujejo tudi povezave na strani s samodejno generirano vsebino, katerih glavni namen je prikazovanje oglasov.\n_START_SECTION_\nKako vpis v imenike pomaga\n_START_PARAGRAPH_\nVpis strani v spletne imenike lahko prinese kar nekaj kvalitetnih povezav na vpisano spletno stran, kar pomaga pri pozicioniranju na straneh prikazanih iskalnih rezultatov (SERPs) na spletnih iskalnikih. Zbiranje tak\xc5\xa1nih povezav je le del procesa optimizacije spletne strani, ki se izvaja izven strani same (off site). Seveda samo vpis ne bo zadostoval. Ve\xc4\x8dina spletnih imenikov omogo\xc4\x8da vpisovalcu, da poda tudi kratek opis strani, nekateri pa omogo\xc4\x8dajo tudi vpis klju\xc4\x8dnih besed in meta opisa (description), ki so na nekaterih spletnih imenikih uporabljene na straneh, kjer so prikazane podrobnosti o vpisani spletni strani. Ob vpisu strani je poleg umestitve v primerno kategorijo najbolj pomemben opis strani, saj bodo tega roboti spletnih iskalnikov povezali z vpisano spletno stranjo. \xc4\x8ce imenik omogo\xc4\x8da tudi vpis meta opisa, je dobro, da se ta razlikuje od opisa strani, pa tudi o vpisanih klju\xc4\x8dnih besedah je pametno dobro premisliti. Ker pa so vedno bolj uporabljeni tudi RSS viri, nekaj imenikov omogo\xc4\x8da tudi vpis povezave do RSS vira strani, ki je v\xc4\x8dasih uporabljena za prikazovanje zadnjega dogajanja na strani, ker naredi strani spletnih imenikov s prikazanimi podrobnostmi o strani bolj dinami\xc4\x8dne, s tem pa tudi bolj zanimive za robote spletnih iskalnikov.\n_START_SECTION_\nZgodovina\n_START_PARAGRAPH_\nVse se je za\xc4\x8delo z imenikom DMOZ, ki je nastal leta 1998 in so ga dolgo \xc4\x8dasa uporabljali spletni iskalniki kot vir do novih strani na internetu. Zdaj se DMOZ, ki pa ima zadnje \xc4\x8dase velike probleme uporablja le v prej omenjene namene, torej za izbolj\xc5\xa1anje pozicioniranja na spletnih iskalnikih in tako posledi\xc4\x8dno za pridobivanje ve\xc4\x8d obiskovalcev. Zdaj je internet poln tak\xc5\xa1nih ali druga\xc4\x8dnih spletnih imenikov. V letu 2007 pa so se pojavili tudi imeniki, kjer so povezave prikazane glede na velikost pla\xc4\x8dila (bid directories). Torej bo polo\xc5\xbeaj vpisa odvisen od vsote.'